126. ΑΠΟΦΑΣΗ ΥΠΟΥΡΓΟΥ ΠΟΛΙΤΙΣΜΟΥ Αριθ. 17740 της 5/5 Ιουν. 1989 (ΦΕΚ Β΄ 436) Αναδιάρθρωση Κατηγοριών Εθνικών Πρωταθλημάτων Ποδοσφαίρου Α΄ και Β΄ Κατηγοριών ορισμός αριθμού ομάδων και ρύθμιση συναφών θεμάτων. Σύμφωνα με: 1.Τις διατάξεις: α.Του Α.Ν. 397/68 «Περί επανασυστάσεως της ΙΤΑ και των αρμοδιοτήτων αυτής». β.Του Νόμ. 75/75 «Περί οργανώσεως του Εξωσχολικού Αθλητισμού κ.λπ.» (άρθρ. 20, παρ. 1), όπως αντικαταστάθηκε με την παρ. 1 του άρθρ. 9 του Νόμ. 1288/82, «Ρύθμιση θεμάτων αρμοδιότητας Υπουργείου Προεδρίας της Κυβέρνησης κ.λπ.». γ.Του Νόμ. 1558/85 «Κυβέρνηση και Κυβερνητικά Όργανα». 2.Την Απόφαση 14810/89 της Υπουργού Πολιτισμού «Εκχώρηση αρμοδιοτήτων στο Γενικό Γραμματέα Αθλητισμού». 3.Την Υπουργική Απόφαση 347/82 «Αναδιάρθρωση Κατηγοριών Εθνικών Πρωταθλημάτων Ποδοσφαίρου κ.λπ.», όπως τροποποιήθηκε και συμπληρώθηκε με τις όμοιες 26685/83, 29656/84, 655/87, 14836/87, 21685/87, 18502/88 και 6126/89. 4.Την Γνωμοδότηση του Δ.Σ. της ΕΠΟ 8542/ 2.6.89 (Απόφαση της 1.6.89). 5.Την από 29 Μαΐου 1989 σχετική έγγραφη πρόταση που μας υποβλήθηκε από τον Γενικό Γραμματέα Αθλητισμού, αποφασίζουμε: Αναδιαρθρώνονται οι Κατηγορίες των Εθνικών Πρωταθλημάτων Ποδοσφαίρου, ορίζεται ο αριθμός των ομάδων (ΠΑΕ και Αθλητικών Σωματείων) που μετέχουν σε αυτές και ρυθμίζονται τα συναφή θέματα, όπως ακολουθεί, καταργούμενης κάθε προγενέστερης σχετικής, που ρυθμίζει διαφορετικά τα ίδια θέματα. Σελ.646,58986 Τεύχος ΙΒ-3-3Σελ.120 Α΄ ΠΡΩΤΑΘΛΗΜΑ Α΄ ΕΘΝΙΚΗΣ ΚΑΤΗΓΟΡΙΑΣ 1.Από την έναρξη της ποδοσφαιρικής περιόδου 1989-1990, διεξάγεται με την συμμετοχή ΔΕΚΑ ΟΚΤΩ (18) ομάδων σε ΕΝΑ (1) Όμιλο. 2.Κατά τη λήξη της ποδοσφαιρικής περιόδου 1988-1989, για τον καθορισμό των 2 επιπλέον ομάδων, που θα προστεθούν στις ήδη δικαιούμενε συμμετοχής –με βάση την Προκήρυξη και τα αποτελέσματα του οικείου Βαθμολογικού Πίνακα της ποδοσφαιρικής περιόδου 1988-1989 –δεκαέξ (16) ομάδες, διεξάγονται απλοί αγώνες κατάταξης μεταξύ των ομάδων που κατέλαβαν τις 14η, 15η και 16η θέσεις στον προαναφερόμενο Βαθμολογικό Πίνακα και των ομάδων που κατέλαβαν τις 4η, 5η και 6η θέσεις στον αντίστοιχο Βαθμολογικό Πίνακα του Πρωταθλήματος Β΄ Εθνικής Κατηγορίας της ποδοσφαιρικής περιόδου 1988-1989. 3.Οι, κατά τα ανωτέρω, απλοί αγώνες κατάταξης μεταξύ των εξ (6) ομάδων, διεξάγονται με το σύστημα βαθμολογίας και κατάταξης που προβλέπονται από τις διατάξεις του Κανονισμού Αγώνων Ποδοσφαίρου (ΚΑΠ). Δικαίωμα συμμετοχής στο Πρωτάθλημα Α΄ Εθνικής Κατηγορίας της ποδοσφαιρικής περιόδου 19891990, έχουν οι ομάδες που θα καταλάβουν τις 2 πρώτες θέσεις, ύστερα από τους μεταξύ τους αγώνες κατάταξης, οι δε υπόλοιπες 4 θα μετάσχουν στο Πρωτάθλημα Β΄ Εθνικής Κατηγορίας της ίδιας περιόδου. 4.Από τη λήξη της ποδοσφαιρικής περιόδου 1989-1990 και εφεξής, υποβιβάζονται στην Β΄ Εθνική Κατηγορία οι ομάδες που καταλαμβάνουν τις 3 τελευταίες θέσεις του Βαθμολογικού Πίνακα του Πρωταθλήματος Α΄ Εθνικής Κατηγορίας. 245 32.Η.δ.126 Εξωσχολική Σωματική Αγωγή Β΄.ΠΡΩΤΑΘΛΗΜΑ Β΄ ΕΘΝΙΚΗΣ  ΚΑΤΗΓΟΡΙΑΣ 1.Διεξάγεται με την συμμετοχή ΔΕΚΑ ΟΚΤΩ (18) ομάδων σε ΕΝΑ (1) Όμιλο. 2.Κατά την λήξη της ποδοσφαιρικής περιόδου 1988-1989, για τον καθορισμό των 2 επιπλέον ομάδων, που θα προστεθούν στις ήδη δικαιούμενες συμμετοχής –με βάση την Προκήρυξη και τα αποτελέσματα του οικείου Βαθμολογικού Πίνακα της ποδοσφαιρικής περιόδου 1988-1989– δεκαέξ (16) ομάδες, διεξάγονται απλοί αγώνες κατάταξης μεταξύ των ομάδων που κατέλαβαν τις 16η, 17η και 18η θέσεις στον προαναφερόμενο Βαθμολογικό Πίνακα του Πρωταθλήματος Γ΄ Εθνικής Κατηγορίας της ποδοσφαιρικής περιόδου 1988-1989. 3.Οι, κατά τα ανωτέρω, απλοί αγώνες κατάταξης μεταξύ των εξ (6) ομάδων, διεξάγονται κατά τα οριζόμενα στην παρ. Α2 της παρούσης. Δικαίωμα συμμετοχής στο Πρωτάθλημα Β΄ Εθνικής Κατηγορίας της ποδοσφαιρικής περιόδου 19891990, έχουν οι ομάδες που θα καταλάβουν τις 2 πρώτες θέσεις, ύστερα από τους μεταξύ τους αγώνες κατάταξης, οι δε υπόλοιπες 4 θα μετάσχουν στο Πρωτάθλημα Γ΄ Εθνικής Κατηγορίας της ίδιας περιόδου. 4.Από την λήξη της ποδοσφαιρικής περιόδου 1989-1990 και εφεξής, προβιβάζονται στην Α΄ Εθνική Κατηγορία και δικαιούνται συμμετοχής στο οικείο Πρωτάθλημα οι ομάδες που καταλαμβάνουν τις 3 πρώτες θέσεις του Βαθμολογικού Πίνακα του Πρωταθλήματος Β΄ Εθνικής Κατηγορίας και υποβιβάζονται στη Γ΄ Εθνική Κατηγορία οι ομάδες που καταλαμβάνουν τις 4 τελευταίες θέσεις του Βαθμολογικού Πίνακα του Πρωταθλήματος Β΄ Εθνικής Κατηγορίας. Γ΄ ΛΟΙΠΑ ΠΡΩΤΑΘΛΗΜΑΤΑ ΕΘΝΙΚΩΝ ΚΑΤΗΓΟΡΙΩΝ ΠΟΔΟΣΦΑΙΡΟΥ Τα αφορόντα στην οριστική διάρθρωση και τον ορισμό του αριθμού των ομάδων Γ΄ Εθνικής Κατηγορίας, θα καθοριστούν με νεώτερη Απόφασή μας, ενώ τα αφορόντα στην Δ΄ Εθνική Ερασιτεχνική Κατηγορία θα καθοριστούν με απόφαση του Διοικητικού Συμβουλίου της Ελληνικής Ποδοσφαιρικής Ομοσπονδίας (ΕΠΟ).